cyanic-selkie/wikianc huggingface dataset:
אבישי ברוורמן
גישור רמת חובב
במרץ 2005 פרופ' ברוורמן התבקש לשמש כמגשר בסכסוך שהתגלה בין המפעלים באזור התעשייה רמת חובב שבנגב, לבין המשרד לאיכות הסביבה, בנוגע לדרישות החדשות לטיפול בשפכים התעשייתיים שפרסם המשרד. המפעלים טענו כי מדובר בדרישות בלתי סבירות והגישו עתירה לבית המשפט כנגד המשרד לאיכות הסביבה. הארגונים הסביבתיים "נגב בר-קיימא" ו"אדם טבע ודין" הצטרפו לעתירה כמשיבים. לאחר חקר הנושא וקבלת חוות דעות מקצועיות ממומחים מהארץ ומחו"ל, ברוורמן יחד עם ד"ר אהרון זהר, הציעו פתרון שהתקבל על כל הצדדים, כולל הארגונים הסביבתיים. הפתרון אפשר גם את הקמת קריית ההדרכה של צה"ל (עיר הבה"דים) בצומת הנגב, המרוחק כ-10 ק"מ מרמת חובב, לאחר שנקבע ששפכי המפעלים לא יסכנו את בריאות החיילים.
הדוח על משק המים
ב-1991 יזם הבנק העולמי סדרת מחקרים שיעריכו את צורכי המים בארצות שסביב אגן הירדן. החלק הישראלי של המחקר הוטל על פרופ' אבישי ברוורמן. במחקר השתתפו גורמים שונים בישראל בהם חברת תה"ל, משרד הביטחון ומומחי מים המובילים בישראל ונוהל על ידי נחמיה חסיד. מסקנות המחקר הוגשו לבנק העולמי באוגוסט 1994 והמליצו על פיתוח טכנולוגיית להתפלת מי ים ועל טיהור מי שפכים, זאת על מנת לספק את צורכי המים של ישראל ושטחי יו"ש בהתאם לגידול הצפוי באוכלוסייה. נכון להיום הדוח הזה מיושם כמעט במלואו, הוא שימש את מתכנני המים וגם את נושאי המשא ומתן עם ממלכת ירדן והפלסטינים.
קריירה פוליטית
בנובמבר 2005 הצטרף למפלגת העבודה בראשות עמיר פרץ. בינואר 2006 נבחר למקום הרביעי ברשימת עבודה-מימד, ונבחר לכנסת ה-17. כיהן כחבר בוועדת הכספים והכלכלה וכיושב ראש השדולה למען הגמלאים, ומ-23 ביולי 2008 עד סוף כהונת הכנסת ה-17 כיהן כיו"ר ועדת הכספים של הכנסת. בראשותו אישרה הוועדה את "רשת הביטחון לחוסכים" כחלק מההתמודדות עם שחיקת החסכונות ודאגה לציבור הגמלאים בישראל. לאחר קביעת מועד הבחירות לראשות מפלגת העבודה ל-26 במאי 2007, החליט לתמוך בעמי אילון לתפקיד זה. בבחירות לכנסת ה-18 הוצב במקום הרביעי ברשימת העבודה לכנסת.
לאחר הבחירות לכנסת ה-18 היה בין המתנגדים לכניסת מפלגת העבודה לממשלה בראשות בנימין נתניהו. אולם לאחר שמפלגת העבודה החליטה להצטרף לממשלה, מונה לשר לענייני המיעוטים בממשלה ה-32. בתפקיד זה שם ברוורמן דגש על קידום יוזמות כלכליות ופיתוח כלכלי בקרב אוכלוסיות המיעוטים בישראל. בשנת 2010 יזם והגיש לאישור הממשלה תוכנית רב שנתית בעלות כוללת של 800 מיליון ₪, שתכליתה קידום יוזמות כלכליות ופיתוח תשתיתי וכלכלי ביישובי המיעוטים. ברוורמן פעל גם לקידום תוכנית להקצאת 305 מיליון ש"ח למען סטודנטים ערבים ולהענקת 1,600 מלגות לסטודנטים בדואים מצטיינים, השקיע בקידום מעבדות לצורך מחקר ביישובי המשולש וסייע להקמת מרכז מחקר ופיתוח ארצי לאוכלוסיית הדרוזים בישראל. בנוסף קידם את התוכנית "מחשב לכל ילד" ותוכנית "אוטו ספר" שעיקרה עידוד הקריאה וההשכלה בקרב יישובי הבדואים. כמו כן פעל להכללת 40% מאוכלוסיית המיעוטים בישראל במפת העדיפות הלאומית.
ב-17 בינואר 2011 התפטר מתפקידו כשר, בעקבות פרישת מפלגת העבודה מהקואליציה.
לקראת הבחירות הפנימיות לראשות מפלגת העבודה בספטמבר 2011 תמך ברוורמן במועמדותה של שלי יחימוביץ'. הוא הוצב במקום התשיעי ברשימת העבודה בבחירות לכנסת התשע עשרה וב-2013 מונה ליו"ר ועדת הכלכלה של הכנסת. ועדת הכלכלה ברשותו העלתה על סדר היום את נושא מונופול הגז הטבעי ודרשה מהממונה על ההגבלים העסקים להטיל פיקוח על מחירי הגז. במסגרת פועלו כיו"ר הוועדה נשא באחריות לרפורמות בתחומי המסחר והתעשייה, התחבורה, התקשורת, הגנת הצרכן ועוד. כמו כן הוא העלה לסדר היום את הצורך בתכנון כלכלי לטווח ארוך, הצורך בבניית מסגרות לחינוך תעשייתי ושילוב כל רובדי האוכלוסייה בשוק העבודה. זאת כחלק מתפיסה כוללת של ״קפיטליזם נאור״ המדגישה צמיחה וחלוקה צודקת יותר של פירותיה.
לקראת הבחירות לכנסת העשרים הודיע ברוורמן כי לא יתמודד לכהונה נוספת בכנסת.
פרסים נוספים
על פועלו כנשיא אוניברסיטת בן-גוריון זכה ברוורמן גם בפרס בן-גוריון לשנת 1999, בתואר "יקיר העיר באר שבע" לשנת 2005, ובתואר "אביר איכות השלטון" לשנת 2001.
ברוורמן עוטר באות הגבוה ביותר במסדר הדקל האקדמי של צרפת, הוא חבר האקדמיה האירופית למדעים ואומנויות וחבר האקדמיה הרוסית למדעי הטבע. ב-2017 קיבל את אות הסובלנות מטעם האקדמיה האירופית למדעים ואומנויות על פועלו לקירוב בין יהודים, נוצרים ומוסלמים וחתירה לצדק. כמו כן הוא דוקטור לשם כבוד של אוניברסיטת Rands Afrikaans בדרום אפריקה ושל הסמינר התאולוגי היהודי JTS, ניו יורק.
משפחה
אבישי ברוורמן נשוי בשנית לאדריכלית יעל ברוורמן ואב לשניים. מתגורר בתל אביב.
פרסומים נבחרים
K. Hoff, A. Braverman and J.E. Stiglitz (eds.) The Economics of Rural Organization: Theory, Practice and Policy, Oxford University Press 1993, 589 pp.
A. Braverman and J.E. Stiglitz, “Sharecropping and the Interlinking of Agrarian Markets”, American Economic Review, Vol. 72, No. 4, pp. 695–715, 1982
A. Braverman and J.L. Guasch, “Rural Credit Markets and Institutions in Developing Countries: Lessons for Policy Analysis from Practice and Modern Theory”, World Development, Vol. 14, pp. 1253–1267, 1986
A. Braverman, “Consumer Search and Alternative Market Equilibria”, Review of Economic Studies, Vol. 47, pp. 487–502, 1980
A. Braverman and T.N. Srinivasan, “Credit and Sharecropping in Agrarian Societies”, Journal of Development Economics, Vol. 9, pp. 289–312, 1981
K. Brooks, J.L. Guasch, A. Braverman and C. Csaki, “The Transition to Post-Collectivist Agriculture in Eastern Europe and the USSR: Dilemmas and Strategies", Journal of Economic Perspectives, Vol. 5, No. 4, pp. 149-61, 1991
כביש 6
כביש 6 הוא כביש אגרה בקטעים בין מחלף שורק למחלף עין תות, בין מחלף יקנעם למחלף תל קשיש ובין מחלף שער העמקים למחלף גבעות אלונים.
בארבעה קטעי כביש הנסיעה היא חינם: בדרום - דרומית למחלף שורק, ובצפון (חלקים מכביש 70 לשעבר) - בין מחלף עין תות למחלף יקנעם, בין מחלף תל קשיש למחלף שער העמקים ומצפון למחלף גבעות אלונים.
מאחורי סלילת הכביש עמדו מספר מטרות, ובהן חיבור צפון ישראל ודרומה למרכז הארץ כדי לעודד את התפרסות האוכלוסין, בניית כביש עוקף לגוש דן שיקל על עומסי התנועה בכבישי האורך (כביש 2 וכביש 4), וכן עידוד הסטת האוכלוסייה באזור המרכז מזרחה, על ידי חיבור הערים המזרחיות (לדוגמה: מודיעין-מכבים-רעות, מיתר, כוכב יאיר-צור יגאל) לשאר חלקי המדינה.
כביש זיכיון
הקמת כביש 6 בוצעה במסגרת פרויקט BOT (בנה-הפעל-העבר) במסגרתו חברת דרך ארץ כזכיינית שנבחרה על ידי המדינה, הקימה את הכביש, מימנה את הקמתו ומתפעלת אותו למשך תקופה קבועה מראש (עד 18 ביולי 2028 ), בעוד חברת חוצה ישראל משמשת כרשות הממונה מטעם המדינה לתכנון הכביש ולפיקוח על עמידת הזכיין במחויבויותיו. בתקופת הזיכיון נקבע סכום מינימלי שאותו הזכיין אמור לקבל במסגרת תפעול הכביש מדמי מנוי. אם הוא לא מצליח לקבל את הסכום משלימה הממשלה אחוז מסוים מההפרש. רשת ביטחון זו הופעלה מספר פעמים עד 2007.
מלבד ההשקעה הפרטית של כשלושה עד ארבעה מיליארד שקל מכספי הזכיין, השקיעה מדינת ישראל באמצעות חברת חוצה ישראל בתכנון הכביש, פינוי התוואי, רכישת שטחים ועוד. בשנים 2000 עד 2003 הושקעו בכביש כחצי מיליארד שקל. חוץ מההשקעה הישירה, הממשלה מימנה את בניית כבישי הרוחב שמזינים את התנועה לכביש 6 וכן את קטעי ההמשך. קטעי ההמשך שנבנו במימון המדינה (בדרום, בין מחלף שורק למחלף מאחז) אינם כבישי אגרה, בשלב זה. גם על מקטע הכביש שבין המחלפים דניאל ובן-שמן לא נגבית אגרה.
כביש 6 חוצה צפון
באוגוסט 2015 נחתם עם חברת שפיר הנדסה ותעשייה הסכם הזיכיון להקמה, הפעלה ואחזקה של קטעים 3 ו-7 המכונה "כביש 6 צפון", כאשר צו תחילת העבודות ניתן בדצמבר 2015. משך תקופת הזיכיון יהיה כ־34 שנים הכוללת את תקופת ההקמה, כלומר בשנת 2049 יעבור הכביש לידי מדינת ישראל. לצורך בניית הקטעים הוקמה חברה דרך נוף נתיבי הצפון בבעלות של שפיר הנדסה. לצורך תפעול ותחזקה הוקמה חברה "כביש 6 חוצה צפון" בבעלות משותפת של שפיר הנדסה, קרן נוי ולאומי פרטנרס.
היסטוריה
רעיון הכביש נהגה כבר בסוף שנות ה-60, בגיבוש תוכנית אב לכבישים במשרד הפנים, בהובלת ד"ר אלישע אפרת. בשנת 1976 הוא כבר הוכנס לתוכנית המתאר הארצית (תמ"א 3 ובהמשך לתמ"א 31), אולם לא נעשה כמעט דבר עד סוף שנות ה-80. בספטמבר 1989, הציג לראשונה שר האוצר שמעון פרס את התוכנית לסלילת הכביש. בקיץ 1992 החליטה הממשלה בראשות יצחק רבין על הקמת הכביש, באמצעות שותפות ציבורית-פרטית. לאורך התוואי המדינה החלה לבצע מספר הפקעות אלא שבשנת 1998 המדינה הפקיעה אדמות בכפר אל רוחה הסמוך לכפר קרע. המדינה הציעה פיצויים לבעלי הקרקעות הערביים, ואלו נענו ברובם יחד עם ראשי הרשויות בואדי עארה, מלבד שייח ראאד סלאח שהנהיג מחאה אלימה כנגד ההפקעות באל-רוחה יחד עם מיעוט מבעלי הקרקעות, אך למרות מחאתו ההפקעות הושלמו. העבודות על הקטע המרכזי, באורך 87 קילומטר, ממחלף שורק עד מחלף עירון החלו על ידי הזכיין בנובמבר 1999 והוא נחנך בשלבים עד שנת 2004. הקטע בין מחלף נחשונים למחלף אייל היה הקטע הראשון שנחנך, ב-4 באוגוסט 2002. באוקטובר 2002 נחנך הקטע ממחלף בן שמן למחלף נחשונים בכיוון צפון ובינואר 2003 החלה גביית האגרה עבור שימוש בכביש. במאי 2003 הורחב הכביש דרומה עד מחלף נשרים וביולי עד מחלף שורק. באוגוסט 2003 הורחב הכביש צפונה עד למחלף ניצני עוז ובינואר 2004 הושלם הקטע המרכזי עם חנוכת הקטע ממחלף ניצני עוז למחלף עירון.
בסוף 2007 נפתח לתנועה קטע חדש בדרומו של הכביש, בין מחלף שורק ומחלף קריית גת (קטע 19). קטע דרומי נוסף, בין מחלף קריית גת ומחלף מאחז (קטע 20), נפתח באמצע שנת 2008. ב-20 ביולי 2009 נפתח לתנועה קטע בצפונו של הכביש (קטע 18) המחבר בין מחלף עירון ומחלף עין תות. סלילת הקטע החלה לאחר פסיקת בג"ץ בנוגע לפגיעה בסביבה. עם התקדמות עבודות הסלילה נתגלו קברים על תוואי הכביש. העבודות הופסקו עקב מחאה חרדית וחודשו תוך הסטת תוואי הכביש.
בשנת 2011 החלו עבודות להרחבת הקטע בין מחלף בן שמן למחלף נחשונים משני נתיבים לשלושה לכל כיוון: במחצית הראשונה של שנת 2012 הסתיימו העבודות בין מחלף נחשונים לגבעת כ"ח, ובדצמבר 2012 הסתיימו העבודות בין גבעת כ"ח למחלף בן שמן. בנובמבר 2012 החלו העבודות להרחבת קטע מחלף ניצני עוז-מחלף באקה-ג'ת והן הסתיימו בחודש מרץ 2014. בדצמבר 2014 נחנך נתיב נסיעה שלישי בשני הכיוונים בין מחלף באקה-ג'ת למחלף עירון. הרחבת הכביש הפחיתה את העומס בשעות השיא.
ביולי 2011 פרסם משרד האוצר את המכרז הבינלאומי לתכנון, הקמת, הפעלת ואחזקת החלקים הצפוניים של הכביש. למכרז הוגשו מועמדויות על ידי שבע קבוצות. בחודש יולי 2013 נבחרה חברת שפיר הנדסה כזוכה במכרז להארכת הכביש, בהשקעה בסכום של כשני מיליארד שקל. החברה התחייבה לביצוע הפרויקט בפרק זמן של 40 חודשים לכל היותר, ולאחריו תקבל את הכביש לתקופת זיכיון של 34 שנים. נכון לסוף מרץ 2019 קטע 7 וקטע 3 נפתחו לתנועה.
בינואר 2015 שודרג הקטע של כביש 31 בין מחלף להבים למחלף לקיה שכיום משמש את כביש 6. הקטע קושר לחלק הצפוני של כביש 6 כעבור כמה חודשים שבהם כביש 31 קישר בין המקטעים.
בספטמבר 2015 נפתחו לתנועה שני קטעים. האחד ביטל את העיקול בכביש 40 שבצומת קמה ונסלל לאורך כשלושה קילומטר כקטע משותף לכבישים 6 ו-40. במרכזו של הקטע נפתח מחלף קמה שאליו הוארך מזרחה כביש 293. קטע נוסף נפתח דרומית יותר, ממחלף רהט החדש עם כביש 40 ועד לקטע שנפתח בינואר 2015 סמוך ללהבים. אורכו של הקטע ממחלף רהט עד מזרחית ללהבים הוא 5.5 קילומטר. בקטע נפתח לתנועה גם מחלף להבים המקשר את כביש 6 לכביש 310 לכיוון רהט ואופקים. קטע הכביש מדרום-מזרח למחלף עד לצומת עם כביש 358 נקרא מאותה עת כביש 6 בלבד.
כביש 6 הוא הכביש הראשון בישראל שהותרה בו החל מדצמבר 2015 מהירות נסיעה מרבית של 120 קילומטר לשעה. השינוי הוחל על חלק מקטעי הכביש בהם התבצעו התאמות בטיחות נדרשות.
במרץ 2016 נחנכו שני קטעים. האחד באורך קילומטר, החליף את צומת דבירה שהוסב למחלף, מדרום למחלף קמה. השני באורך שישה קילומטר, מקשר בין מחלף רהט למחלף להבים. בספטמבר 2016 נחנך הקטע בין מחלף לקיה למחלף שוקת, בחיבור עם כביש 31 לכיוון ערד וים המלח. באותו החודש הושלמה הרחבתו של כביש 6 בין מנהרות חדיד למחלף נחשונים לארבעה נתיבים לכל כיוון. בהמשך השנה נחנכו קטעים ומחלפים נוספים בין מחלף קמה למחלף שוקת, המפוצל לחלק מערבי (בחיבור עם כביש 31) ולחלק דרומי (בחיבור עם כביש 60). הקטע הושלם ב-13 בדצמבר 2016.
ב-14 בנובמבר 2018 נפתח המקטע הראשון של כביש 6 צפון (קטע 7), בין מחלף אליקים עד מחלף תל קשיש, וכן הוחלף הסימון של כביש 70 לכביש 6 בין מחלף תל קשיש ועד מחלף העמקים.
ב-28 במרץ 2019 נפתח המקטע השני של כביש 6 צפון (קטע 3), ממחלף העמקים ועד מחלף סומך.
הוספת והארכת כבישי רוחב
חלק מהצלחתו של כביש 6 תלויה בכבישי הרוחב שמזינים אותו. הכבישים 7, 431, 471, 531, 551 ו-61 נסללו או הוארכו ככבישי רוחב לכביש 6. בעתיד מתוכננים להסלל לכביש 6 כבישי רוחב חדשים שיתחברו אל הכביש במחלפים חדשים. כמו כן מתוכננות הארכות ושדרוגים של כבישי רוחב קיימים. ביצוע כבישים אלה והאחריות עליהם מוטלת על חברת נתיבי ישראל (מלבד כביש 431). הכבישים מדרום לצפון:
גביית האגרה
שיטת הגבייה גוררת תגובות שליליות רבות, בעקבות תקלות חוזרות ושירות לקוחות מוגבל, קנסות פיגורים חריגים בגובהם, מדיניות פיקוח המיועדת למיקסום יעילות הגבייה, חוסר שקיפות של המחיר, וחדירה לפרטיות בשל מתן גישה למסדי נתונים ממשלתיים לגורם פרטי. על חיוב לא מוצדק ניתן לערער בפני ועדות ערר המופעלות על ידי חברת כביש חוצה ישראל.
באתר החברה המפעילה את כביש 6 נטען ש"המחיר שנקבע לנסיעה הוא מן הנמוכים בעולם.". אולם בהשוואות שנעשו על ידי הכלכלן דן בן-דוד ואחרים, נמצא שעלות הנסיעה בכביש 6 לקילומטר גבוהה משמעותית בהשוואה לארצות הברית. הבנק העולמי מציין שטווח המחירים לכבישי אגרה נע בין 3–8 סנט לקילומטר. מחיר הנסיעה בכביש 6 ממחלף עין תות למחלף שורק, מרחק של 113 קילומטר, למנוי פסקל היה בתחילת 2012 24.23 ש"ח, שהם קצת פחות מ-6 סנט לקילומטר.
בטיחות ושירותי דרך
מערך ניידות הסיור והשירות של כביש 6 מסייר לאורך הכביש באופן רציף 24/7.
צוותי הסיור אחראים, בין היתר, להסיט מהכביש כל מפגע המפריע לרצף ולזרימה של התנועה ולתמוך בניטור השוטף של הכביש לצד צוות חדר הבקרה.
נוסף על כך וכחלק מהשירות ללקוחות כביש 6, צוותי הסיור מעניקים ללא תשלום סיוע לנהגים בהחלפת גלגל ברכב, במספרי טלפון של שירותי גרירה, במילוי ליטרים בודדים של דלק ועוד, על מנת שהנהג יוכל להמשיך בנסיעתו בבטחה.
התפיסה התכנונית
מדיניות התכנון בכביש 6 התבססה על העיקרון כי אין להפריד בין תכנון הנדסי לתכנון נופי. יחידות הנוף היוו את נקודת המוצא לתכנון. לשילובו המיטבי של הכביש בנוף היה משקל מכריע בתכנון. כמו כן נעשתה חשיבה רבה עוד בשלב התכנון לשמירה על המערכות האקולוגיות הקיימות. ההנחיה התכנונית הייתה לשמור על המצאי האקולוגי הקיים באזור ולשלבו בכביש בצורה שתאפשר את המשך שגשוגו. ההתייחסות לכביש הייתה כאל דרך נופית.
המחלוקת סביב הכביש
לכביש ישנם תומכים ומתנגדים רבים. ההתנגדויות להקמת הכביש הן מסיבות שונות: תחבורתיות, כלכליות, חברתיות וסביבתיות.
אירועים ביטחוניים
באזור השרון עובר כביש 6 בסמיכות לטולכרם ולקלקיליה, וכן בסמיכות לגדר ההפרדה. לאורך שני קטעים אלה בנויה חומת בטון, שתכליתה למנוע ירי מערים אלו לעבר הכביש. כמו כן, ישנן מספר עמדות פילבוקס צה"ליות, על גדר ההפרדה, שאחת ממטרותיהן היא להגן על כביש 6.
בשל קרבתו של הכביש לשטחים בשליטת הרשות הפלסטינית, אירעו מספר מקרים של ירי לעבר הכביש: כמו כן, מספר פעמים יודו אבנים או בקבוקי תבערה לעבר מכוניות שנסעו בכביש.
בדיקת זרע
דגימת הזרע ניטלת בדרך כלל באמצעות פליטתו הטבעית אגב אוננות של הנבדק. לאחר הפליטה נדגם נוזל הזרע בפרקי זמן קבועים ממועד הפליטה. בין היתר נדגמים הערכים הבאים:
אטרוסירפטור
אטרוסירפטור (שם מדעי: Atrociraptor; מילולית: "שודד פראי") הוא סוג של דינוזאור נכחד ממשפחת הדרומאוזאוריים שחי לפני כ-68.5 מיליון שנה. המאובנים של דינוזאור זה התגלו באלברטה, קנדה ותואר ב-2004 בידי החוקרים פיליפ קורי ודייוויד ואריקצ'יו. נמצאה דוגמה אחת אשר כללה בעיקר עצמות לסת ושיניים.
מאפיינים
דינוזאור זה היה דרומזאור גדול בעל לסתות קצרות ושיניים חדות ומעוקלות. בניגוד לדרומזאורים אחרים הוא היה בעל שיניים בגדלים שונים. הוא הגיע לאורך 2 מטרים ולמשקל 15 ק"ג. ככל הנראה הוא היה מכוסה בנוצות ונראה שגם צד טרף בקבוצות.
שמואל לבן
קריירה
לבן נולד בירושלים ובגיל צעיר עזב עם משפחתו לבלגיה. לבן התחיל את הקריירה שלו במחלקת הנוער של בירסחוט ממנה עבר לזו של ליירסה.
בפברואר הצטרף לבית"ר ירושלים. ב-12 במאי ערך את הופעת הבכורה שלו בקבוצה בהפסד 2-0 למכבי חיפה. בירושלים שיחק שנה וחצי אך שיחק רק 10 משחקים.
לאחר מכן חזר לבלגיה ושיחק בדניצה, רוסלארה, רויאל אנטוורפן וברכם ספורט. כאשר שיחק באנטוורפן חווה אירוע אנטישמי במשחק ליגה נגד מכלן כאשר שחקן היריבה אמר לו: "חבל שהעבודה של הגרמנים במהלך מלחמת העולם השנייה לא הושלמה".
לבן שיחק בעברו גם נבחרת הנוער ובנבחרת הצעירה.
אטרוסירפטור
מאפיינים
האטרוסירפטור היה קרוב של הזאורורניתולסט, ולצד הבמבירפטור שלושתם השתייכו לתת-משפחה ייחודית במשפחת הדרומאוזאוריים - Saurornitholestinae.
VIA Technologies
VIA Technologies היא חברה טיוואנית מקבוצת "פומזה פלסטיקה" (Formosa Plastics Group), לייצור מעגלים משולבים כחלק מחומרת מחשבים. החברה מתמחה בעיקר בייצור לוחות אם, מעבדים וזיכרונות.
יוסף בן עלים
יוסף בן עלים, או בגרסה התלמודית בן אילם, היה כהן ששירת בבית המקדש השני בסוף המאה הראשונה לפנה"ס וזכה לשמש במשך יום אחד בלבד ככהן גדול.
בזמן כהונתו של מתתיהו בן תאופילוס (הראשון), ביום הכיפורים, מנע מעצמו מתתיהו לשרת ככהן, בהיותו טמא כבעל קרי, ומסיבה זאת מינה ליום אחד את קרובו, הכהן יוסף בן עלים:
פסילתו זו של מתתיהו מלשמש בכהונה, היא כנראה הסיבה לחוק, לפיו 7 ימים לפני יום הכיפורים וגם משתדלים שלא ירדם בליל הכיפורים.
התלמוד מוסיף על כך, כי בן אילם רמז למלך (הורדוס, על פי יוסף בן מתתיהו) שברצונו לקבל את משרת הכהונה הגדולה באופן קבוע וננזף על ידיו בתגובה:
דני פרידמן
דני פרידמן (נולד ב-1988) הוא אלוף ישראל בחתירה.
ביוגרפיה
פרידמן נולד באוקראינה ועלה לארץ בגיל שנה וחצי. אחרי שהות קצרה בחיפה, משפחתו עברה לעפולה. הוא שיחק במשך שמונה שנים כדורגל בקבוצת הפועל עפולה כקשר קדמי. בגיל 16 החל להתאמן במועדון החתירה בטבריה בהדרכת ודים וינוגרדוב.
בגיל 18 השתתף לראשונה באליפות העולם לנוער. ב-2012 סיים שמיני באליפות אירופה ושנה לאחר מכן סיים שישי באותה תחרות. באליפות העולם ב-2013 סיים פרידמן במקום התשיעי - הישג ישראלי של כל הזמנים.
במרץ 2015 זכה בפעם ה-11 באליפות ישראל בחתירה.
כיום פרידמן מתגורר במכון וינגייט ומתאמן במרכז דניאל עמיחי ללימודי חתירה וימאות.
אחמד עוביידאת
ביוגרפיה
אחמד עוביידאת נולד ב-18 בנובמבר 1938 באירביד שבצפון עבר הירדן. למד בבגדאד. שימש כמפקד המודיעין הכללי מ-1974 עד 1982 ושר הפנים מ-1982 עד 1984, תחת שתי ממשלותיו האחרונות של מודר בדראן.
בעקבות התעצמות הבעיות הכלכליות בממלכה, לאור העלייה באינפלציה והירידה במחיר הנפט, גברו הקריאות האופוזיציוניות כנגד בדראן הן מן הרחוב הירדני והן מצד "המועצה הלאומית המייעצת", גוף פוליטי שהוקם כתחליף לפרלמנט שפוזר ב-1974. בעקבות זאת התפטר בדראן מראשות הממשלה, לאחר ארבע שנים בתפקיד, ועוביידאת מונה ליורשו ב-10 בינואר 1984. ממשלתו כללה מספר מצומצם יחסית של שרים פלסטינים, לאור היחסים המתוחים בין המלך חוסיין לבין אש"ף של יאסר ערפאת. בנוסף, בממשלת עוביידאת כיהנה לילא שרף, אלמנתו של ראש הממשלה לשעבר עבד אלחמיד שרף והשרה השנייה בהיסטוריה של ירדן. היא כיהנה כשרת ההסברה עד לינואר 1985.
ממשלת עוביידאת המשיכה לכהן עד אפריל 1985, אז הוחלף עוביידאת בידי מקורבו של המלך וראש הממשלה לשעבר זיד א-ריפאעי. הסיבה למינוי א-ריפאעי הייתה יכולתו הדיפלומטית המוכחת וקרבתו למלך, דברים שהמלך נזקק להם לאור ההסכם עם אש"ף בפברואר 1985 והניסיון לפריצת דרך במשא ומתן עם ישראל.
לאחר תום כהונתו כראש ממשלה, עוביידאת שימש כציר בפרלמנט ונמנה עם האופוזיציה הבכירה בממלכה, שהתנגדה לכוונותיו של המלך חוסיין לכונן הסכם שלום עם ישראל ולנתק את הקשר ההיסטורי בין ירדן לבין הגדה המערבית. באפריל 1990, בעקבות המהומות שפרצו בממלכה, מונה עוביידאת לראש "הוועדה הלאומית" שתפקידה הייתה לכונן תהליכי דמוקרטיזציה בממלכה. ביוני 1991 פרסמה הוועדה את "האמנה הלאומית של ירדן", שעיקר תוכנה עיגון המשטר בירדן כמונרכיה פרלמנטרית והדגשת זכות הפלורליזם הפוליטי בממלכה. בעקבות פרסום האמנה נסללה הדרך לחזרת הפעילות המפלגתית בירדן ב-1992, לאחר שהופסקה בשנת 1957. עוביידאת התנגד לרגולציה של היחסים בין ישראל לירדן לאחר הסכם השלום בין ישראל וירדן.
כיום עוביידאת מכהן כיושב ראש מועצות המנהלים של המרכז הירדני לזכויות אדם.
לובאצ'וב
לובאצ'וב (בפולנית: Lubaczów) היא עיירה בפרובינציית פּוֹדְקַרְפָּאטִי שבפולין, באזור גליציה המערבית, שבה התקיימה עד השואה קהילה יהודית גדולה.
סוחר
מבחינים בין "סוחר סיטונאי" המתווך בין היצרנים לבין ה"סוחר הקמעוני", הבא במגע עם הלקוחות הפרטיים, הקטנים. הסוחרים מגדילים את כוח המכירה של היצרנים באמצעות תחושותיהם לגבי הביקושים הצפויים מהלקוחות. הם גם מאתרים את מקורות הייצור הפוטנציאליים, בארצם ומחוץ לארצם, ומעודדים אותם לייצר כמויות גדולות יותר לשוק, כאשר הסוחר מזהה עליה בביקוש למוצרים מסוימים. מייחסים לסוחרים תרומה חשובה בהתפתחות הכלכלה העולמית. בעוד שמעמד ב"סיטונאי" נשמר גם היום, הרי במעמד ה"קמעוני" חל פיחות, בעקבות הרחבת רשתות השיווק.
לובאצ'וב
תולדות היישוב
לובאצ'וב נזכרת לראשונה בשנת 1214, ובשנת 1376 הוענקו לה זכויות עיר. בשנת 1672, במהלך המלחמה הפולנית-עות'מאנית, התרחש בסמוך לעיירה קרב מרכזי.
סוחר
תולדות המקצוע
כל עוד התקיים סחר חליפין לא היה צורך בסוחרים רבים. האיכרים החליפו בינם לבין עצמם את עודפי מוצריהם, כאשר כל איכר רכש התמחות בייצור מוצר מסוים והיה לו יתרון יחסי בייצורו. באשר לצריכה של מוצרים אחרים, די היה ברוכלים שעברו בין בתי התושבים, והציעו מוצרים פשוטים תמורת מוצרי חקלאות עודפים. החקלאי היה יכול להציע את מוצריו לבעל מלאכה אשר ביצע עבורו את השירות.
לובאצ'וב
תולדות היישוב
בחלוקת פולין בשנת 1772 נכללה העיירה בתחום גליציה ההיסטורי, בחלקה האוסטרי, ולאחר מלחמת העולם הראשונה נכללה בתחום הרפובליקה הפולנית השנייה.
סוחר
תולדות המקצוע
כלכלנים מדגימים מקום שבו אין צורך בסוחרים והמסחר כולו הוא מסחר חליפין, באמצעות אי בודד, כמו האי של רובינזון קרוזו שבו נמצא "ששת" המציע "שירות עבודה" ל"רובינזון" תמורת "מוצרים חקלאיים". במרוצת השנים גדל מספר החקלאים, עלה מספר צרכני המזון והציבור היה מגיע למרכז שבו התקיים שוק מדי מספר ימים. התפתחות נוספת באה כאשר החקלאים מסרו את הסחר בתוצרת למומחה, העוסק במכירה שוטפת בכל ימות השבוע. הוא גם יכול לכוון את סוגי המוצרים שייצרו לפי מגמות הביקוש של הלקוחות, כפי שהסוחר המקצועי מצליח לזהות. כך נוצר מקצוע "הסוחר", המזהה את הביקושים והמגדיר ליצרנים מה כדאי להם לייצר, תפקיד מפתח בעולם המודרני.
לובאצ'וב
יהודי לובאצ'וב
לפני מלחמת העולם הראשונה התקיימה בעיירה קהילה יהודית גדולה ובה מוסדות חינוך, אגודות מקצועיות, פעילות ספרותית ופוליטית ענפה, בתקופת המלחמה שרפו קוזקים את כל החלק היהודי בעיירה, רצחו יהודים רבים ולא איפשרו לכבות את החנויות והמחסנים השייכים ליהודים.
סוחר
תולדות המקצוע
במקרא מוזכר לראשונה המושג מטבע עובר לסוחר כאשר אברהם אבינו קונה מעפרון החיתי את מערת המכפלה ומשלם לו ארבע מאות שקל, עובר לסוחר. דהיינו, עסקאות עושים עם כסף, המוכר בתור העובר בין הסוחרים, הוא אמצעי התשלום.
לובאצ'וב
יהודי לובאצ'וב
בין מלחמות העולם נמנו בעיירה כ-2,000 יהודים, כמחצית תושביה, והתקיימה בה פעילות ציבורית יהודית. בשנת 1931 נרצחה בעיירה משפחה יהודית שלמה בידי אנטישמים מקומיים. בספטמבר 1939 נכבשה העיירה בידי הצבא האדום.
סוחר
סוגי הסוחרים
מבחינים בין שני סוגי סוחרים:
לובאצ'וב
יהודי לובאצ'וב
זמן קצר לאחר פרוץ מבצע ברברוסה נכבשה העיירה בידי הגרמנים, ואלו הטילו על יהודיה גזירות שונות, ובסתיו 1942 ריכזו את יהודי היישוב ואת יהודי כפרי הסביבה בגטו שהוקם בעיירה, אשר מספר יושביו הגיע לכ-6,300 איש. כעבור זמן לא רב נסגרו שערי הגטו, ויושביו החלו להישלח למחנה ההשמדה בלז'ץ. בד בבד פשטה בגטו מגפת טיפוס הבהרות, שהפילה חללים רבים.
ב-6 עד 8 בינואר 1943 נערכה בגטו שבעיירה אקציית חיסול, בה נורו כל יושביו בבית העלמין היהודי המקומי. לאחר מכן ערכו הגרמנים והאוקראינים מצוד שיטתי אחר יהודים מהגטו שנמלטו מהאקציה.
סוחר
תפקיד הסוחר בפיתוח הכלכלי
לסוחרים ולמסחר היה תפקיד חשוב בהתפתחות הכלכלה המודרנית ורווחת תושביה. מגמה זו החלה כבר בתקופת התנחלות היוונים ביוון הגדולה והפיניקים באגן הים התיכון ואפילו היהודים באלכסנדריה שבמצרים. הסוחרים גילו מקורות למחצבים ולמוצרים מכל הסוגים ואפילו לבני אדם, שנמכרו בתור עבדים. הסוחרים הביאו את סחורתם למרכזי הערים החשובות בעולם של אז, בעיקר ברומא. משם השיגו סחורות אחרות וחזרו עמן לארצות מהם הביאו את המוצרים.
I Remember Tommy
I Remember Tommy הוא אלבום מאת הזמר האמריקני פרנק סינטרה, זהו אלבום האולפן השלושים של סינטרה והשלישי שיצא בחברת ההקלטות רפרייז רקורדס.
סוחר
תפקיד הסוחר בפיתוח הכלכלי
עם גילוי "העולם החדש" בשנת 1492, אשר הגיעו אליו בשל הרצון למצוא דרך חדשה לשוק הבינלאומי הרחב ב"הודו", הסחר הבינלאומי קיבל תנופה, אשר תוצאותיה מורגשות עד היום. תפקידו של הסוחר הסיטונאי כיום נותר כמו בעבר, יצירת הקשר בין היצרן בארצו ובארצות אחרות לבין הסוחר הקימעוני. במעמדם של הסוחרים הסיטונאים כמעט ולא חל פיחות במשך השנים.
I Remember Tommy
האלבום הוא אלבום מחווה למוביל הרכב הביג בנד הידוע טומי דורסי. שיתוף הפעולה עם דורסי סלל לסינטרה את הדרך בתחילת דרכו ושיתוף הפעולה ביניהם הניב כמה מהלהיטים הגדולים של אותה התקופה.
סוחר
תפקיד הסוחר בפיתוח הכלכלי
המסחר הקימעוני סובל מפגיעה בעידן האחרון. הקמתן של רשתות השיווק דוחקות אותו מהשוק. עם זאת באזורים מסוימים ובמקצועות אחדים נשמר איתן מעמדו של הסוחר הקימעוני.
I Remember Tommy
המעבד המוזיקלי סיי אוליבר, שגם הוא שיתף פעולה עם דורסי בתחילת דרכו, ארגן את האלבום המכיל כמה שירים שהיו חלק מהרפרטואר של סינטרה ודורסי בהופעותיהם. השירים שונו במקצת כדי להתאים יותר למקצב המודרני.
סוחר
סוחרים יהודים
רוכלות ומסחר היו מקצועות מקובלים בקרב יהודים בתקופות ובאזורים בהם נאסר עליהם לעסוק בחקלאות ובמקצועות יצרניים.
אריאנוס
אריאנוס (יוונית: Ἀρριανός; 86–160 לספירה) היה היסטוריון, מפקד צבא ופילוסוף יווני.
חייו
לוקיוס פלביוס אריאנוס נולד בעיר החוף ניקומדיה (כיום איזמיט שבטורקיה) שהייתה בירת הפרובינקיה הרומאית ביתיניה. החל ב-108 למד פילוסופיה בניקופוליס שבאפירוס, שם היה תלמידו של הפילוסוף אפיקטטוס מן האסכולה הסטואית. הוא כתב שני ספרים בפילוסופיה: "השיחות של אפיקטטוס", המבוסס על רשימות שעשה בשיעוריו של אפיקטטוס, ו"המדריך של אפיקטטוס" , המסכם את עקרונות התורה הסטואית של אפיקטטוס. ספרים אלה מהווים את המקור החשוב ביותר שיש בידינו על תורת אפיקטטוס.
בשנים 111–114 שימש כיועץ למושל הפרובינקיה הרומאית של אכאיה. אין אנו יודעים בוודאות מה עשה אחרי כן, אך יש סבורים כי שירת בגאליה, בגבולות האימפריה הרומית על נהר הדנובה, בפרובינקיה היספניה בייטיקה ובפרתיה (כיום באיראן). הוא נבחר לקונסול (129–130), וב-131 התמנה למושל קפדוקיה (כיום בטורקיה) ולמפקד הלגיונות הרומאיים בגבולות ארמניה. ב-135 עמד בהצלחה נגד פלישת האלאנים. בתקופה זו כתב מספר חיבורים על אודות טקטיקה צבאית. ב-138 אחרי מות פטרונו, הקיסר אדריאנוס, אריאנוס עזב את קפדוקיה.
אריאנוס נבחר לארכון של אתונה (145–146) ושם הקדיש את זמנו לכתיבת היסטוריה.
שנת מותו של אריאנוס אינה ידועה בוודאות, אך מניחים כי מת בשנת 160, בתקופת שלטונו של מרקוס אורליוס.
Need for Speed
Need For Speed (בתרגום לעברית: הצורך במהירות) הוא זיכיון משחקי מרוצים בהפצת Electronic Arts ובפיתוחן של מספר חברות, האחרונה שבהן Ghost Games. הסדרה מתמקדת במרוצי רחוב בלתי חוקיים ומטילה על השחקן להשלים מרוצים שונים ומגוונים תוך התחמקות מגורמי האכיפה המקומיים וממרדפי משטרה. הכותר הראשון בסדרה יצא בשנת 1994, ואילו האחרון יצא ב-8 בנובמבר 2019.
אריאנוס
חיבוריו ההיסטוריים
אריאנוס כתב ביוונית אטית (אחד הניבים של יוונית עתיקה). ספרו "אינדיקה" מתאר את מסע הצי של אלכסנדר הגדול מהודו אל המפרץ הפרסי בפיקודו של נארכוס. אך יצירתו החשובה ביותר היא "אנבסיס", שבה הוא מתאר את מסעו של אלכסנדר הגדול לכיבוש האימפריה הפרסית. ביצירה זו עשה שימוש במקורות שמהם לא שרד דבר, ובהם בעיקר כתביו של תלמי הראשון. "אנבסיס" הוא המקור החשוב ביותר על אלכסנדר הגדול הנמצא בידינו.
Need for Speed
את הסדרה פיתחו מספר חברות לאורך השנים, ביניהן EA Canada, EA Black Box ו-Citerion Games, מפתחת משחקי Burnout, והיא נחשבת לסדרת משחקי המרוצים הפופולרית והמצליחה ביותר בכל הזמנים עם היקף מכירות של למעלה ממאה וחמישים מיליון עותקים. בעקבות כך, הזיכיון התרחב למדיות נוספות, כולל אדפטציה קולנועית וצעצועי הוט וילס.
היסטוריית פיתוח
סדרת משחקי Need for Speed פותחה במקור על ידי חברת Distinctive Software Inc מוונקובר, קנדה. סטודיו זה היה אחראי על פיתוחם של מספר משחקי מרוצים למחשב האישי כדוגמת Test Drive II: The Duel ו-Stunts, לפני שנקנה בשנת 1991 בידי חברת Electronic Arts ושינה את שמו ל-EA Canada. הסטודיו המשיך לפתח ולהרחיב את זיכיון המשחקים עד לשנת 2002, שבה חברה קנדית נוספת בשם Black Box Games המשיכה במלאכת הפיתוח אחרי הכותר Need for Speed: Hot Pursuit 2 ועד לשנת 2008.
אריאנוס
פרתיקה
אריאנוס כתב חיבור גדול שלא שרד בשם "פרתיקה", ב-17 ספרים, מתוכו נשארו רק מספר קטעים בביבליותקה של פוטיוס, בלקסיקונים של סודא ושל סטפנוס מביזנטיון, ובחיבוריו של לידוס. החלק הגדול של החיבור התרכז במלחמותיו של טראיאנוס במזרח, אירועים שהתרחשו בזמנו של אריאנוס, אולם הוא לא לקח בהם חלק. לחלק הזה קדם תיאור של עלייתה של המדינה הפרתית, ההיסטוריה שלה עד זמנו של טראיאנוס והאירועים שהובילו למלחמה. המקור העיקרי למסע המלחמה שלו במזרח, ספר 68 ב"היסטוריה רומאית" של דיו קסיוס, מסתמך על ה"פרתיקה" של אריאנוס, אולם חלק זה בחיבורו של דיו קסיוס נשמר רק בתקציר של קסיפילינוס. בסודא מצוטט משפט מתוך "פרתיקה", המספר על נחישותו של טראיאנוס (לאור מרד התפוצות) "להשמיד לחלוטין" את האומה היהודית, "ואם לא, לפחות למחוץ אותה ולעצור את הרשעות היהירה שלה".
על פי סטפנוס מביזנטיון, אריאנוס הזכיר בספר ה-11 של הפרתיקה את העיר נהרדעא: "עיר בסוריה בקרבת הפרת".
Need for Speed
היסטוריית פיתוח
עקב היקף מכירות כושל בשנת 2009, חברת EA שכרה את שירותיה של החברה המפתחת Slightly Mad Studios, והוציאה את הכותר Need for Speed: Shift, כאשר שנה לאחר מכן הפיצה את Hot Pursuit דרך חברת הבת שלה Criterion Games הממוקמת באנגליה. בשנת 2011, חברת Slightly Mad Studios הוציאה משחק המשך ל-Shift, בעוד EA Black Box הוציאו את הכותר Need for Speed: The Run.
החל מהמשחק Need for Speed: Hot Pursuit של שנת 2010, חברת EA הציגה את ממשק חברתי חדש בשם אוטולוג, שמספק תוספות חברתיות דרך אפליקציית מובייל או דרך האתר הרשמי. ממשק זה איפשר לשחקנים לעקוב אחרי התקדמות המשחק, לצפות בלוחות ציונים, לשתף תמונות ברשת עם חברים וכיוצא בזה. בתערוכת E3 2012, מנכ"ל Criterion Games הודיע שסדרת המשחקים לא תפותח יותר בידי חברות פיתוח אקראיות ורק תחת פיקוחה של Criterion Games. אולם, בעקבות צמצומים בחברה באוגוסט 2013, נודע כי החברה השוודית Ghost Games תשיג שליטה על כותרי המשחק ותפתח משחקים עתידיים נוספים. בתקופה זו, 80% מכוח העבודה של החברה כלל עובדים לשעבר מחברת Criterion Games.
משחקיות
למרות שהמשחקים כולם נושאים את אותו שם, הטון והמיקוד שלהם משתנה בצורה זו או אחרת. כך למשך, במשחקים מסוימים, כלי הרכב יכולים לספוג נזקים מכניים וויזואליים, בעוד באחרים לא ניתן להינזק כלל. זאת ועוד, בכמה משחקים המערכת מדמה התנהגות של העולם האמיתי, בעוד אחרים מכילים פיזיקה קצת פחות ריאליסטית.
החל מהמשחק Need for Speed: Underground, הסדרה שינתה מיקוד ממרוצי מכוניות ספורט במסלולים עוצרי-נשימה מנקודה לנקודה לתת-תרבות של מכוניות מיובאות בהתאמה אישית המשתתפות במרוצים לא-חוקיים. נכון להיום, תמה זו נשארה עיקרית במשחקים הבאים בסדרה.
המשחק Need for Speed: Shift והמשכו נקט בגישה של סימולציה, וכלל מרוצים סגורים במסלולים ידועים בנורבורגרינג ולגונה סקה, כמו גם מסלולי רחוב בדיוניים בערים כדוגמת לונדון ושיקגו. רשימות המכוניות כוללות מכוניות מרוץ אקזוטיות, מכוניות ספורט ומכוניות מיובאות בהתאמה אישית.
מרבית המשחקים בסדרה כוללים מרדפים בצורה זו או אחרת. בכמה מאלה הכוללים מרדף משטרתי (כמו Need for Speed III: Hot Pursuit), השחקן יכול לשחק בתור הפושע או השוטר. אלמנטים נוספים שהוצגו לתוך המשחקים החל מהמשחק Need for Speed: Underground הם הדריפט והדראג. מכניקה חדשה זו נכללת במצב טורניר/קריירה לצד מרוצי הרחוב הרגילים. במרוצי הדריפט, על השחקן להביס את יריביו על ידי השגת הניקוד הגבוה ביותר, שנקבע לפי אורכו של המסלול ומשך הזמן בו מתבצע הדריפט. במרוצי דראג, השחקן צריך לסיים ראשון כדי לנצח במירוץ, למרות שאם הוא מתנגש לתוך מכשול או בקיר אז המירוץ מסתיים.
האלמנט של כוונון מכוניות התפתח בכל משחק חדש שיצא, ומה שהחל בהתמקדות במכניקה של המכוניות כעת התמקד גם במראה החיצוני שלה. בכל משחק למעט Need for Speed III: Hot Pursuit יש אלמנט לכוונון מכוניות שיכול לשנות את מערכות ה-ABS, מערכת בקרת משיכה וכוח עילוי, או לשדרג חלקי מכוניות כמו המנוע ותיבת ההילוכים. כוונון ויזואלי של רכב השחקן הופך לחשוב ביותר במצב טורניר/קריירה לאחר יציאתו של המשחק Need for Speed: Underground 2, כשחזות המכונית מקבלת דירוג בסקאלה מ-0 ל-12. כאשר מכונית מקבלת דירוג ויזואלי גבוה במיוחד, היא זוכה להופיע על שערי מגזינים בדיוניים.
כמו כל משחקי מרוצים, סדרת Need for Speed מכילה רשימת מכוניות רחבה ומגוונת הממודלת לפי מכוניות מרוץ אמיתיות. מכוניות אלו מחולקות לארבע קטגוריות – מכונית-על, מכונית שרירים, מכונית בהתאמה אישית ומכונית מיוחדת. מכוניות-על מתאפיינות במכוניות יוקרה עתירות ביצועים כדוגמת למבורגיני מורצ'יילאגו, מרצדס-בנץ SLR מקלארן, שברולט קורבט ופורד GT; מכוניות שרירים מתאפיינות ברכבים כדוגמת פורד מוסטנג, דודג' צ'אלנג'ר ושברולט קמארו; ומכוניות בהתאמה אישית מתאפיינות ברכבים כדוגמת ניסאן סקייליין ומיצובישי לנסר אבולושן; המכוניות המיוחדות הן מכוניות משטרה או אזרחיות שניתן להשתמש בהן בכמה מהמשחקים, כמו פורד קראון ויקטוריה ב-Need for Speed: Hot Pursuit, ומשאיות זבל, כבאיות ומוניות ב-Need for Speed: Carbon.
במקור, הסדרה התרחשה באתרים בינלאומיים סובבי עולם וכללה מסלולי מרוצים באוסטרליה, אירופה ואפריקה. החל מהמשחק Need for Speed: Underground, הסדרה מתרחשת בערי מטרופולין בדיוניים. המשחק הראשון הציג תנועה נגדית במצב של "התנגשות חזיתית". במשחקים מאוחרים ניתן היה לבטל את מצב התנועה והחל מ-Underground, התנועה מהווה מכשול קבוע. מרבית המשחקים המאוחרים בסדרה מתרחשים במיקומים בדיוניים בעולם האמיתי ובתקופות זמן שונות. מקומות אלה כוללים את בייוויו, רוקפורט, פלמונט סיטי, סיקרסט קאונטי, פיירהייבן סיטי, רדוויו קאונטי, ונטורה ביי ופורטון ואלי.
הצורך במהירות (1994)
המשחק המקורי משנת 1994 היה הניסיון הרציני הראשון בסדרה לספק סימולציה מציאותית, וזאת באמצעות שיתוף פעולה עם נהגים מנוסים וצוות הכותבים של מגזין הרכב Road & Track. חברת EA תיאמה בין פיתוח דינמיקת ההיגוי לבין התנהגות ריאליסטית של כלי הרכב. המשחק כלל מידע נרחב אודות כל רכב, בצורת מגזין, וכן סרטוני וידאו קצרים על כל רכב. ניתן היה לשחק ברוב כלי הרכב והמסלולים כבר מתחילת המשחק, כאשר מטרת המשחק הייתה "לפתוח" את יתר תכולת המשחק על ידי ניצחון בטורנירים. גרסה זו הייתה הראשונה להכיל מרדפי משטרה – מוטיב שילווה את המשך הסדרה. בשנת 1996 יצאה גרסה מיוחדת של המשחק. גרסה זו כללה שני מסלולים נוספים, והשמיטה את ההתהפכות הידועה לאחר תאונה באתחול חלק יותר – סימן היכר מקדים למשחקיות הארקייד הנודעת של המשחקים הבאים בסדרה.
הצורך במהירות 2 (1997)
המשחק השני הציג כמה מהמכוניות הנדירות והאקזוטיות ביותר לאותה תקופה, לדוגמה מכונית הקונספט פורד אינדיגו וגם הכיל מסלולים בשטחים כפריים באמריקה הצפונית, אירופה, אסיה ואוסטרליה. מצב מרוץ חדש הוצג תחת השם "נוקאאוט", שבו המתחרים האחרונים שמגיעים לקו הסיום מנופים מהתחרות עד שנותר המנצח. נוסף על כך, עיצובי מסלול נעשו פתוחים יותר, ושחקנים יכלו לראשונה לנהוג בדרכים צדדיות בשבילי בוץ, עפר וחול לצורך קיצורי דרך, מאשר בכביש עצמו. הגרסה המיוחדת של המשחק כללה מסלול נוסף, מכוניות חדשות, וכן תמיכה במנוע GLIDE של חברת 3dfx Interactive.
הצורך במהירות: הימור גבוה (1999)
המשחק הרביעי מבוסס רבות על קודמו, "מרדף לוהט", הן מבחינת המסלולים שבו והן מבחינת המוזיקה, שהייתה קיימת גם במשחק הקודם. אולם, במשחק זה הוצגו מספר מצבי מרוץ חדשים – "הימור גבוה", מצב שבו ניצחון מזכה את המנצח במכונית המפסידה; "הימלטות", מצב שמצריך את המשתתף לחמוק ממכוניות המשטרה בפרק זמן מסוים; "מלכודת מהירות", מצב שמצריך סיום הקפה בפרק זמן מסוים; ו"קריירה", מצב שמאפשר שימוש בכספי זכייה במרוצים לצורך שדרוג ביצועי הרכב וקניית רכבים חדשים. משחק זה הציג אף לראשונה באופן ויזואלי את ההרס הנגרם למכונית כתוצאה מתאונות ופגיעות. לכוחות המשטרה הרודפים אחר השחקן נוסף המסוק המשטרתי, אשר ניתן היה לחמוק ממנו במנהרות או במבנים. גרסת הפלייסטיישן כללה מספר מסלולים חדשים וכן אינטליגנציה מלאכותית משופרת, הכוללת חמישה מצבים לחסימת הרכב המתחרה.
הצורך במהירות: פורשה ללא מעצורים (2000)
שלא כמו קודמיו, המשחק התמקד במכוניות מתוצרת פורשה בלבד וכן סיפק מידע רחב לגביהן בתקופות הזמן שבין שנות ה-50 לבין שנות ה-2000. המכונית ניתנה לשליטה בצורה יותר ריאליסטית מאשר במשחקים הקודמים. במסגרת מצב "קריירה התפתחותית", השחקן היה צריך לנצח במרוצים כדי לפתוח מכוניות בסדר כרונולוגי משנות ה-50 ועד שנות ה-2000. מצב משחק נוסף היה "נהיגת מוסך", שבו ניתנת לשחקן הזדמנות לבחון את המכונית בתנאי שטח ותוך ביצוע פעלולים שונים. המשחק זכה לתשבחות עקב המידע הרב שניתן למכונית אחת, הכולל קטעי וידאו היסטוריים ותמונות פיתוח רבות. כמו כן, ביצועי הגרפיקה היו מרשימים ביותר יחסית לשנה בה פותח המשחק לדוגמה: בניגוד למשחקים הקודמים היה אפשר לראות את ידיו של הנהג.
הצורך במהירות: מרדף לוהט 2 (2002)
המשחק הראשון לקונסולות הדור הבא, אשר שאל את המשחקיות ואת הסגנון מ-Need for Speed III. המשחק שם דגש על התחמקות מהמשטרה ועל מסלולים ארוכים ומגוונים יותר. למרות שהמשחק איפשר לשחקנים לשחק בתור המשטרה, מצב הרדיפה היה פחות מציאותי ממשחקים קודמים בסדרה – מצב עצירת הנהגים בגין מהירות מופרזת לא כלל שימוש בדוקרנים או תימרונים משטרתיים לצורך ניטרול הרכבים, אלא רק נגיחה פשוטה ברכב. משחק זה היה הראשון שלא כלל מבט מתא הנהג, והפך את המרוצים המציאותיים של משחקי הסדרה למרוצי ארקייד. מבחינה מוזיקלית, המשחק כלל מוזיקת רוק של מוזיקאים מורשים בידי החברה, וכן מקצבי אלקטרוניקה, היפ הופ, גראנג' וראפ.
הצורך במהירות: מחתרתיות (2003)
המשחק Need for Speed: Underground אתחל מחדש את סדרת המשחקים, וזאת כאשר התעלם לחלוטין מהמשחקים הקודמים ושינה את המיקוד שלהם ממרוצים מקצועיים במסלולים מבודדים הפזורים ברחבי העולם למרוצי רחוב ליליים בעיר הבדיונית אולימפיק סיטי. הוא מציג לראשונה בפני השחקן מצב קריירה שמביא עלילה שלמה ומצב מוסך, שמאפשר לשחקנים להתאים אישית את מכוניתם עם שדרוגי ביצועים ושדרוגים ויזואליים של היצרנים המובילים בתחום. המשחק הציג שלושה מצבים חדשים – דראג (מרוצי קו ישר שבהם מודדים את מהירותה של המכונית בקו ישר), דריפט (מרוצי החלקה שבהם צריך להחליק עם המכונית על המסלול) וספרינט (מרוצי משוכה שבהם צריך להגיע מנקודה א' לנקודה ב' דרך פיתולים בכביש, לעומת מרוצי הקפה קלאסיים אשר מתחילים ומסיימים את המרוצים באותה נקודה). המרוצים התרחשו בלילות, כיאה לסצנת מרוצי הרחוב המחתרתית, וכללו מכוניות המשויכות לתת-תרבות זו בניגוד למכוניות האקזוטיות של משחקים קודמים. במשחק זה ובהמשכו הוסר מצב המשטרה, והמשחקים זכו לפופולריות עצומה וזאת בעקבות יציאת סרטי מהיר ועצבני שיצאו באותה תקופה.
הצורך במהירות: מחתרתיות 2 (2004)
עלילת Underground ממשיכה במשחק ההמשך, שהציג לראשונה רכבי SUV ושיטה חדשה לבחירת מרוצים תוך שיטוט חופשי בעולם פתוח (בדומה ל-GTA) ובחירת אייקונים המעידים על מרוצים אפשריים. מצבים חדשים במשחק זה כוללים את Underground Racing League (סטים שלמים של טורנירים המתרחשים במקום סגור), Street X (התחרות עם שחקנים אחרים בתוך מסלולים סגורים) ו-Outrun (תוך שיטוט חופשי ברחבי העיר, השחקן יכול לאתגר שחקנים אחרים למצב ראש בראש). כשנה לאחר צאת המשחק יצאה גרסת ה-PlayStation Portable תחת השם Need for Speed: Underground Rivals, וכללה בנוסף למה שהוצג במשחקי האנדרגראונד גם מכוניות שרירים כדוגמת דודג' צ'ארג'ר משנת 1969 ופורד מוסטנג משנת 1967.
הצורך במהירות: מבוקש ביותר (2005)
המשחק מחזיר את אור היום ואת מצב ההתחמקות ממשטרת התנועה לסדרת Need for Speed עם חזרתם של כוחות המשטרה והמכוניות האקזוטיות ומשתמש באספקט העולם הפתוח כמו משחקי ה-Underground, אך בניגוד אליהם הוא מחליף את הדגש על התאמה אישית של רכבים בעלילה מורחבת המערבת את השימוש בגרפיקת תלת מימד עם שחקנים חיים. העלילה עצמה, בה השחקן מגלם נהג מרוצים מתחיל השואף לנצח את האלוף, כוללת מצב "רשימה שחורה", שבו על השחקן לגבור על 15 נהגים. המנצח יקבל פרס כספי ואת המכונית של הנהג שאותו ניצח וזאת כדי "לפתוח" שדרוגים, מסלולים ומכוניות. גרפיקת המשחק המשופרת כללה אפשרות לגרום נזק לרכוש. בהתאם להצלחה בשלבי המשחק, ניתן לשדרג את המכונית או אף להחליפה לדגם חזק יותר.
למשחק יצאה גרסה מיוחדת הכוללת מסלולים ואתגרים חדשים, כמו גם רכבים נוספים וסצינות מאחורי הקלעים, וגרסה לקונסולת ה-PlayStation Portable בשם Need for Speed: Most Wanted 5-1-0 הכוללת מצב Tuner Takedown, שבו ניתן היה לשחק את השוטרים (מה שהוצג לראשונה ב-Need for Speed III). המונח "5-1-0" מתייחס לכינוי המשטרתי למרוצי רחוב. המשחק קיבל ביקורות חיוביות ביותר בשל הגרפיקה שבו, האפקטים הקוליים והמשחקיות, והוא נחשב לנמכר והמוצלח ביותר מבין כל משחקי הסדרה.
הצורך במהירות: קרבון (2006)
"קרבון" (פחמן) ממשיך את עלילת "מבוקש ביותר", כאשר יש פחות דגש על מרדפי משטרה. המשחק מחזיר את מרוצי הרחוב בשעות הלילה וכן את מצבי הדריפט, עם רשימת כלי רכב דומים לאלה שהוצגו בקודמו. אלמנט חדש במשחק מאפשר לראשונה יצירת צוות שעוזר לשחקן במרוצים השונים, כאשר "בלוקר" הוא איש צוות שחוסם את המכונית שמולו, "דראפטר" הוא איש הצוות שמפנה לשחקן דרך לקבלת מהירות גבוהה יותר, ו-"סקאוט" הוא איש הצוות שמאפשר גישה למסלולים הקצרים ביותר. מצב חדש נוסף הוא Autosculpt, שמאפשר עיצוב מדויק יותר של חלקי הרכבים. מצב מרוצי הדראג אינו מופיע במשחק, אם כי נוספה אפשרות ל"קרבות קניון", בהם מתחרה השחקן כנגד יריבו למרגלות קניון.
למשחק זה יצאה גרסת אספנים מיוחדת הכוללת שישה מסלולים חדשים, שלושה כלי רכב נוספים ועשרה כלי רכב מותאמים מראש. בדומה לקודמו, גם משחק זה יצא לקונסולת PlayStation Portable תחת השם Need for Speed: Carbon – Own the City, ובהבדל מגרסאות המשחק האחרות מאפשר נהיגה לאורך מסלולים נרחבים יותר.
הצורך במהירות: פרו-סטריט (2007)
אלמנטים בולטים במשחק "פרו-סטריט" כוללים חזרה למשחקיות מציאותית יותר, תוך מידול מכוניות ריאליסטי ופיזיקה מתקדמת המאפשרת מצבי הרס מציאותיים יותר. המשחק מתעלם מאווירת העולם הפתוח של המשחקים האחרונים בסדרה, ומאפשר נסיעה במסלולי מרוץ סגורים. מצב Autosculpt הורחב לכדי הוספת אלפי שיפורים וביצועים לרכב, ומצב כוונון הרכב (Performance Tuning) מקבל שדרוג משמעותי בצורה כזאת, שמאפשר לבחון את הרכב במנהרת רוח לצורך התאמת הביצועים. בנוסף למרוצי הדראג והדריפט נוספו מצבי מרוץ חדשים: ספיד, אתגר מהירות שבדומה למצב מלכודות המהירות במשחקים אחרונים בסדרה מצריך נסיעה במהירות הגבוהה ביותר כדי לנצח, גריפ, מצב מרוצי הקפות במשחקים אחרונים, שבו על השחקן לעשות כל מה שביכולתו כדי לסיים ראשון, בין אם זה לנגוח במכוניות המתחרות, לחסום אותם או אפילו להוריד אותם מהכביש, שואודאון, שבו על השחקן לנצח בטורנירים עם כל המצבים על מנת לזכות בהרבה כסף, וצ'אלנג', שבו על השחקן להתחרות בכל המצבים עם מכוניות שלא בבעלותו ובסוף יום המרוץ צריך לבחור אחת מתוך שתי המכוניות שמציעים לו. בדומה למשחק "מבוקש ביותר" ישנם מרוצים שכדי לקבל את מכוניתו של הנהג צריך לנצח במרוצים, כאשר הנהגים הם אלופת מרוצי הדראג קארול מונרו (פורד מוסטאנג GT), אלוף מרוצי הדריפט אקי קימורה (מאזדה RX7), אלוף מרוצי הספיד נייט דנבר (פונטיאק GTO), אלוף מרוצי הגריפ ריי קריגר (ב.מ.וו M3 E96) ואלוף טורנירי השואודאון ריו וואנטנובי (מיצובישי לנסר אבולושן 10).
הצורך במהירות: תחת מסווה (2008)
בסגנון משחק שמזכיר את "מבוקש ביותר" ו"קרבון", משחק זה כולל קטעי לייב אקשן בהשתתפותה של השחקנית מגי קיו ועוקב אחרי מרוצי רחוב מחתרתיים בעיר הבדיונית טריי-סיטי ביי, כשהשחקן הראשי מגלם סוכן משטרתי סמוי החוקר קשרים בין ארגוני פשע, רכבים גנובים ומרוצי רחוב. המשחק כולל מבחר גדול מאוד של רכבים מורשים, מרוצים בסביבה פתוחה ומצב קרב על הכביש הראשי, כמו גם מכניקה חדשה לגמרי.
הצורך במהירות: הילוך (2009)
המשחק מתמקד במרוצי מכוניות חוקיים במסלולי מרוץ מציאותיים ברחבי העולם. סגנון הכותר הוא דמוי סימולציה אשר מיועד לשחקנים ברמה גבוהה יותר, וסוף סוף מאז Porche Unleashed, המשחק מביא את נקודת המבט מתוך תא הנהג. בניגוד למשחקים האחרים בסדרה אין אפשרות להסתובבות חופשית, ויש צורך לעבור ארבע סדרות מרוצים מקצועיות כדי להגיע לסדרת המרוצים האולטימטיבית. כדי לעבור בסדרות המרוצים יש להרוויח "כוכבים" שמשיגים כשמבצעים מרוצים – ברוב המרוצים יש 5 כוכבים, כאשר מקבלים נקודות על נסיעה בקו המרוץ, פגיעה במתמודד, עקיפת מתמודד ללא כל נגיעה בו, עקיפת מתמודד בעזרת מגע ו"רכיבה" על מהירותו של מתמודד. לכל סדרה יש מגוון מכוניות תואמות משלה. מכונית הנושא: ב.מ.וו M3 GT2.
הצורך במהירות: ניטרו (2009)
משחק NFS הראשון שפותח בלעדית לקונסולות ה-Wii וDS של חברת נינטנדו. משחק הכולל משחקיות בסגנון ארקייד ששם דגש יותר על מהירות והנאה מאשר ריאליזם והתאמה אישית, כשהעלילה מצריכה מהשחקן להביס חמישה מנהיגים במרוצים בחמש ערים מרכזיות ברחבי העולם – ריו דה ז'ניירו בברזיל, קהיר שבמצרים, מדריד שבספרד, סינגפור ודובאי (בנוסף סן דייגו בגרסת ה-DS). קיימות כשלושים מכוניות קלאסיות ומודרניות במשחק, והן מדורגות לפי שלוש רמות – מכוניות משפחתיות, מכוניות ביצועים ומכוניות-על. למשחק יצאה גרסה מתקדמת לקונסולות הניידות נינטנדו 3DS ונינטנדו DSi תחת השם Need for Speed: Nitro-X. גרסה זו כללה 18 מכוניות מורשות חדשות, יחידות משטרה נוספות, 16 מסלולים חדשים, מצב קריירה משופר וקרבות רבי-משתתפים עם פרסים חדשים ופריטים הניתנים לפתיחה.
הצורך במהירות: עולם אונליין (2010)
משחק רשת מרובה משתתפים חינמי שפותח בלעדית למחשבים האישיים. סגנון המשחק היה מבוסס על משחקי "מבוקש ביותר" ו"קרבון", והכיל מרוצים בלתי חוקיים ומרדפי משטרה, והוסיף אלמנטים קלאסיים של משחקים מרובי משתתפים. המשחק כלל תעתיקים כמעט מדויקים של הערים רוקפורט ופלמונט מ"מבוקש ביותר" ו"קרבון", וכלל שלושה מצבים חדשים – בריחה משולבת של עד ארבעה משתתפים מכוחות המשטרה, מצב חיפוש המטמון המאפשר לאסוף יהלומים ברחבי המפה וצבירת פופולריות וכסף, ומצב הישגים המאפשר להרוויח פרסים מהשלמת הישגים שונים. בסוף חודש יולי 2010 יצאה הגרסה הסופית של המשחק לקהל הרחב. ביולי 2015, מפתחי המשחק סגרו את המשחק באופן תמידי לצד משחקי אונליין נוספים של EA כמו FIFA World, Battlefield Heroes ו-Battlefield Play4Free, וזאת בטענה שהמשחק לא עמד בסטנדרטים הגבוהים שהציבו שאר משחקי Need for Speed.
הצורך במהירות: מרדף לוהט (2010)
המשחק הבא בסדרה – שפותח בידי Criterion Games יצרנית משחקי Burnout, מתואר כתוספת מהפכנית לזיכיון המשחקים וחוזר לשורשיו כאשר הוא שואב אלמנטים מהמשחקיות של משחקים מוקדמים כמו NFS III: Hot Pursuit ו-Need for Speed: Hot Pursuit 2. המשחק מתמקד במרוצי מכוניות ובמרדפי משטרה, תוך שימוש ברכבים קבועים וללא כל התאמות אישיות המוכרות מכותרים כדוגמת Underground. הוא מציב את השחקן משני צידי המתרס, כאשר לשני הצדדים – נהגי מכוניות המרוץ ונהגי המשטרה – יש אפשרות לשלוט במספר כלים אשר יאפשרו את חסימת הצד השני, בין היתר שימוש בחסימה אלקטרונית, קריאה למחסומי דרכים ומסוקי משטרה, ושימוש בדוקרנים לניטרול הרכב הרודף/הנרדף. המשחק מתרחש בעיר בדיונית רחבת ממדים בשם סיקרסט קאונטי, המבוססת על דרום קליפורניה, אריזונה וקולורדו, מה שמקנה לשחקן אפשרות שיטוט ב-160 קילומטרים של עולם פתוח.
טרם צאתו, המשחק זכה בפרס "משחק המרוצים הטוב של השנה" בתערוכת E3 2010. כמו כן, הוא זכה בפרס באפט"א על מערכת ה-Autolog החדשנית שמאפשרת תיעוד התקדמותו של השחקן לאורך המשחק, ממליצה על תחרויות ואירועים שניתן לשחק בהם וכן מאפשרת אינטראקציה בין השחקן לבין שחקנים אחרים במצב מקוון. מערכת זו הוטמעה לתוך ה-DNA של הסדרה במשחקים מאוחרים יותר.
הצורך במהירות: הילוך שני ללא מעצורים (2011)
משחק ההמשך של Need For Speed Shift מתמקד בסימולציה מציאותית ואותנטית כמו קודמו וכמו ProStreet, והוא כולל שלוש תוספות חדשות – מרוצים בשעות לילה, מצלמה בקדמת הקסדה ומערכת ה-Autolog שהוצגה במשחק הקודם, כמו גם מצב Tuning Test שבו בודקים את המכונית ישר אחרי שכווננה. למשחק – שכבר הכיל מעל ל-140 כלי רכב, יצאה מהדורה מוגבלת הכוללת שלושה כלי רכב חדשים ותוספת של 37 אירועי ספורט במצב הקריירה.
הצורך במהירות: הבריחה (2011)
המשחק הגדול ביותר בסדרת המשחקים, שפותח במנוע הגרפי Frostbite ומתמקד במרוצי מכוניות בערים ידועות ברחבי ארצות הברית וכולל כ-300 קילומטרים של עולם פתוח – פי שלושה מהעולם במשחק Hot Pursuit. מצב הקריירה מציב את השחקן בנעליו של נהג מרוצים שלוקח חלק בתחרות משוכה מסן פרנסיסקו לניו יורק ואשר מבקש לנצח בו כנגד כל הסיכויים. מרבית האירועים במשחק דורשים מהשחקן להביס יריבים כדי לנצח במירוץ, אך גם יש אירועים המוגבלים בזמן ואירועי הישרדות שבהם השחקנים צריכים למנוע את השמדת הרכב שלהם תוך כדי מתקפה. לראשונה בתולדות הסדרה, ניתנת האפשרות לצאת מגבולות הרכב ולטייל באופן רגלי. מודול הנהיגה מתואר כשילוב בין Shift לבין Hot Pursuit – אינו חופשי למדי בסגנון ארקייד אך גם לא מציאותי מדי מבחינת סימולציה.
הצורך במהירות: מבוקש ביותר (2012)
משחק שפותח בידי Criterion Games ושואל אלמנטים של משחקיות מהכותר הקודם תחת אותו שם משנת 2005, וזאת בניגוד לאתחול המחודש של אותה חברה ל"מרדף לוהט" מ-2010. המשחק מכיל מרוצים בעולם פתוח בשם פיירהייבן סיטי, כשרוב המכוניות פתוחות לשחקן כבר מראשיתו וחבויות בנקודות מסוימות ברחבי המפה. השחקן יכול להשתתף בארבעה מצבי משחק – מצב Circuit במסלול סגור בעל שניים-שלושה סיבובים, מצב Sprint מנקודה אחת לשנייה, מצב Speed Run, שמצריך נהיגה במהירות גבוהה במיוחד במסלול אקראי, ומצב Ambush שבו השחקן מתחיל כשהוא מוקף בשוטרים ועליו להתנער מהם. המשחק מכיל רשימה של עשרה נהגים מבוקשים ביותר, בדומה לרשימה השחורה של "מבוקש ביותר" משנת 2005. ככל שיותר נהגים מובסים, כך מכוניתם מתווספת לארסנל של השחקן ברגע שהוא מוציא אותן מכלל פעולה.
חוויית הנהיגה שבמשחק תוארה כ"מעמיקה וכיפית". המשחק קיבל ביקורות חיוביות על העולם הפתוח שבו – שמשלב בין סגנונות משחקי Burnout לבין משחקי Need for Speed – ועל התכונות החברתיות שבו, שכן הוא משתמש במערכת Autolog. הוא זכה במספר פרסים בקטגוריית משחקי הנהיגה, ובמועמדות לפרס באפט"א בקטגוריית המשחק הטוב ביותר לשנת 2012.
הצורך במהירות: יריבים (2013)
משחק בפיתוח משותף של Ghost Games ו-Criterion Games המכיל משחקיות ממשחקי האתחול המחודש "מבוקש ביותר" (2012) ו"מרדף לוהט" (2010). בעולם הפתוח של העיר הבדיונית רדוויו קאונטי, השחקן יכול לשחק משני צידי המתרס כנהג מרוצים או כשוטר, כאשר לכל צד של החוק יש סגנון משחק משלו. המשחק משתמש באחד-עשר פיתוחים מתקדמים לחסימת היריב, ביניהם פעימה אלקטרומגנטית, גלי הדף, דוקרנים והאפשרות לקרוא לחסימת דרכים, ומאפשר מצב של התפתחות קריירה לשני הצדדים – רשימות מהירות לנהגי המרוצים ומשימות לשוטרים. מערכת ה-Autolog של המשחקים הקודמים חוזרת, והיא מאפשרת תיעוד ההתקדמות לכל תפקיד ושיתוף לוחות הציונים בין חברים. המשחק מכיל מערכת חדשה בשם AllDrive, שמאפשרת מעבר חלק בין משחק של שחקן בודד למשחק מרובה משתתפים, וכן מערכת מזג אוויר דינמית שגורמת למשחק "להרגיש חי במידה רבה יותר מכל משחק שקדם לפניו". המשחק לוקח מספר אלמנטים ממשחקי Underground עם דגש על התאמה אסתטית וביצועית לרכבים.
המשחק התקבל בצורה חיובית בקרב המבקרים, וזכה בפרס קטגוריית משחק הנהיגה של השנה בתערוכת E3 2013. הוא נקרא כהמשכו הרוחני של Need for Speed: High Stakes משנת 1999 וכגרסה משופרת יותר של Need for Speed: Hot Pursuit משנת 2010.
הצורך במהירות (2015)
אתחול מחודש לסדרת המשחקים, שדרש חיבור ממושך לאינטרנט בשביל לשחק את המשחק. משחק זה כלל מערכת התאמה אישית מתקדמת יותר למכוניות. העלילה מתרחשת בעיר הבדיונית ונטורה ביי, המבוססת על לוס אנג'לס, וקיימים בה חמישה מצבי משחקיות – מהירות, סגנון, צוות, בנייה ופורענות חוק, כשבכל אחד מהם ניתן לצבור נקודות דרך חמש עלילות שחופפות אחת עם השנייה. יצא במקור בשתי גרסאות – הבסיסית והמיוחדת, כאשר בשנייה היו תוספות שונות לסגנון וביצועים.
המשחק קיבל ביקורות חיוביות על הסגנון הוויזואלי ועל המוזיקה אך ספג ביקורות שליליות עקב בעיות חיבור רציף לאינטרנט, מרוצים בשעות לילה בלבד, חוסר יכולת לעצור את המשחק, מחסור בשיטת היגוי ידנית ומחסור במרוצי דראג (אם כי השניים האחרונים התווספו בעדכון שנעשה למשחק).
הצורך במהירות: נקמה (2017)
משחק עולם פתוח שעלילתו מתרחשת בעיר הבדיונית פורטון ואלי, המבוססת על לאס וגאס, נבאדה. ניתן לשחק בתור שלוש דמויות, כשלכל אחת כישורים ויכולות שונות, שעובדות יחדיו כדי ליצור סצינות פעולה. המשחק כולל חילופים במצבי יום ולילה באופן הדומה למצבי האור השונים במשך 24 שעות היממה, ובניגוד לקודמו בסדרה - גם מצב משחק לשחקן יחיד ללא חיבור לאינטרנט.